Η διαμονή μας στο υπέροχο νησί της Τήνου και στον εξαιρετικά φιλόξενο χώρο του Γιώργου ήταν μια πολύ όμορφη εμπειρία.
Το κατάλυμα ήταν πεντακάθαρο και όμορφα περιποιημένο, από τη μία με παραδοσιακό κυκλαδίτικο χρώμα και από την άλλη εξοπλισμένο με τις απαραίτητες σύγχρονες ανέσεις.
Η τοποθεσία εξαιρετική σε ένα πανέμορφο γραφικό χωριό με εύκολη πρόσβαση προς κάθε σημείο ενδιαφέροντος του νησιού.
Όσον αφορά το επίπεδο φιλοξενίας από τον Γιώργο και την κυρία Μαρία, τι να πρωτοπείς. Από το ζεστό καλοσώρισμα με τοπικά γλυκίσματα και φρούτα του κήπου, το ενδιαφέρον κατά τη διαμονή ως τον εγκάρδιο αποχαιρετισμό. Ο Θεός να τους έχει καλά να φιλοξενούν κόσμο με ευγένεια και χαμόγελο.
Σίγουρα θα τους ξαναεπισκεφθούμε.